අදාළ තෙල් ලබා ගැනීමෙන් පසු ඝානා රාජ්‍යය කරා යාත්‍රා කරමින් සිටියදී ජාත්‍යන්තර මුහුදේදී මෙම නෞකාව පසුගිය වසරේ දෙසැම්බර් 13 වැනිදා නයිජීරියානු නාවික හමුදා අත්අඩංගුවට පත්වූ බවයි එම ශ්‍රී ලාංකිකයින් ප්‍රකාශ කළේ.එම නෞකාවේ නැව් තට්ටු ප්‍රධාන වැඩ පරීක්ෂක උදයංග හර්ෂ ද සිල්වා මෙලෙස ඒ සම්බන්ධයෙන් හිරු ප්‍රවෘත්ති අංශයට අදහස් පළ කරමින් කියා සිටියේ ශ්‍රී ලාංකිකයින් පිරිස මුදා ගැනීම සඳහා නයිජීරියාවේ, ශ්‍රී ලංකා තානාපති කාර්යාලය මෙතෙක් සෑහීමකට පත්විය හැකි ක්‍රියාමාර්ගයක් ගෙන නොමැති බවයි.